*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*37. számú előterjesztés*

Bátaszék Város Önkormányzata Képviselő-testületének 2016. június 29-én,

15,00 órakor megtartandó ülésére

*tájékoztató a Gárdonyi utcai önkormányzati tulajdonú lakások felújításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető **Törvényességi ellenőrzést végezte:** -------------------**Tárgyalja:** PG Bizottság: 2016. 06. 28. |

***Tisztelt Képviselő-testület!***

A képviselő-testület 246/2015.(XI.25.) önkormányzati határozata alapján a Bátaszék, Gárdonyi u. 1/1. szám alatti lakás nyílászárók és a burkolatok cseréje, a homlokzat nyugati oldalára egy előtető készítése, valamint a lakáshoz tartozó fürdőszoba átalakítás-felújítási munkálatai elvégzésre kerültek.

Azonban a jelenlegi állapot szerint további munkák elvégzésére lenne igény, mivel az ingatlanon belül nincs szilárd burkolat kiépítve. A lakást használók részére parkoló, hulladékgyűjtő edény tárolására térburkolat megépítése szükséges. A betonkő burkolat megvalósítása mellett a csapadékvíz elvezetés is megoldásra kerülhet a kapubejáró kiépítésével egy időben. A kivitelezési munkák becsült összege bruttó 4.200.000 Ft.

Két lakás belső festési munkáinak elvégzése indokolt. Az épület északi homlokzatának felület kialakítását gletteléssel, festéssel szükséges megoldani.

A BÁT-KOM 2004 Kft.-től kértünk árajánlatot a lakásokkal kapcsolatos munkák elvégzésére. Az 1/1. jelű lakás esetén a festési munkák bruttó 259.842 Ft, az 1/3 jelű lakás esetén pedig bruttó 360.329 Ft összeget tesznek ki. Az utóbbi lakás esetén a fal felületek kaparását és alapozását is el kell végezni. Az északi homlokzat színezésére, glettelésére bruttó 331.470 Ft összegű ajánlat érkezett.

A fenti munkák elvégzésével hosszú időre biztosítva lesz a bérlakások színvonalas használhatósága.

 A lakásfelújításhoz pénzügyi fedezetet az önkormányzat elkülönített számláján gyűjtött, a Széchenyi lakásprogramban épült lakások lakbére biztosíthat. Az így összegyűlt lakbérbevétel csak a program során létesült épületek és lakások működtetésére, karbantartására valamint a lakások felújítására fordítható. Jelenleg ezen az elkülönített számlán 17.324.190 Ft szerepel.

**H a t á r o z a t i j a v a s l a t :**

**a Gárdonyi utcai önkormányzati lakások további felújításához pénzügyi fedezet biztosítására**

Bátaszék Város Önkormányzatának Képviselő-testülete:

1. a Széchenyi terv keretében, a települési önkormányzat bérlakás állományának növelése érdekében, pályázati támogatással 2003-ban megépült Gárdonyi u. 1/1. és 1/3. szám alatti önkormányzati bérlakások belső festési, az épület északi homlokzatának festési, valamint az ingatlan udvarán parkoló, hulladékgyűjtő tároló kialakítására burkolatépítési munkák elvégzését jóváhagyja.
2. az a) pontban szereplő munkák elvégzéséhez összesen 5.151.641 Ft összeget biztosít az önkormányzat Széchenyi lakásprogram keretében elkülönített számlája terhére az alábbi bontásban:

ba) a Gárdonyi u. 1/1. lakás festési munkáihoz bruttó 259.842 Ft;

bb) a Gárdonyi u. 1/3. lakás festési munkáihoz bruttó 360.329 Ft;

bc) az épület északi homlokzatának festési munkáihoz 331.470 Ft, míg

bd) az udvar burkolatépítési munkáihoz bruttó 4.200.000 Ft összegben.

1. megbízza a város polgármester az a) pontban szereplő munkálatok elvégzésére vonatkozó vállalkozási szerződés önkormányzat nevében történő aláírásával.

*Határidő:* 2016. szeptember 15.

*Felelős*: Dr. Bozsolik Róbert polgármester

 (a vállalkozási szerződés aláírásáért)

 Bozsolik Zoltán városüzemeltetési mb. irodavezető

 (a felújítási munkák koordinálásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

 irattár